

ประกาศโรงเรียนเทศบาลตำบลท่าแพ

เรื่อง การรับนักเรียนเข้าเรียนในชั้นประถมศึกษาชั้นปีที่ 1 ประจำปีการศึกษา 2558

\*\*\*\*\*\*\*\*\*\*\*\*\*

อาศัยอำนาจตามความในมาตรา 10 มาตรา 30 มาตรา 45 แห่งราชบัญญัติระเบียบบริหารราชการกระทรวงศึกษาธิการ พ.ศ.2546 และที่แก้ไขเพิ่มเติมทุกฉบับ กฎกระทรวงว่าด้วยการแบ่งส่วนราชการ สำนักงานคณะกรรมการการศึกษาขั้นพื้นฐาน กระทรวงศึกษาขั้นพื้นฐาน พ.ศ. 2546

โรงเรียนเทศบาลตำบลท่าแพ สังกัดกรมส่งเสริมปกครองส่วนท้องถิ่น กระทรวงมหาดไทย จึงประกาศรายละเอียดการส่งเด็กเข้าเรียนชั้นประถมศึกษาปีที่ 1 ในปีการศึกษา 2558 ดังนี้

**1.จำนวนนักเรียนที่รับ** รับนักเรียนเข้าเรียนชั้นประถมศึกษาปีที่ 1 จำนวน 50 คน

**2.การรับสมัครและสถานที่รับสมัคร** รับสมัครตั้งแต่บัดนี้ - 27 กุมภาพันธ์ 2558

ณ โรงเรียนเทศบาลตำบลท่าแพ ในเวลาราชการ เวลา 08.30-16.30 น.

**3.คุณสมบัติของผู้สมัคร** 1)เด็กที่เกิดระหว่าง 1 มกราคม 2551 ถึง 31ธันวาคม 2551 หรือ

2)นักเรียนที่จบชั้นก่อนประถมศึกษา เกิดระหว่าง 1 มกราคม 2552 – 15 พฤษภาคม 2552

(เกิดก่อน 16 พฤษภาคม 2552)

**4.หลักฐานในการสมัคร** 1)ทะเบียนบ้านของนักเรียนผู้สมัคร **ฉบับจริง พร้อมสำเนา** จำนวน 1 ฉบับ

2)สำเนาทะเบียนบ้านบิดามารดาของนักเรียนผู้สมัคร จำนวน 1 ฉบับ

3)แบบแจ้งการส่งเด็กเข้าเรียน (บค.08) จำนวน 1 ฉบับ

4)เอกสารรับรองการศึกษาระดับก่อนประถมศึกษาชั้นปีสุดท้าย ฉบับจริง พร้อมสำเนา

(เฉพาะเด็กที่เกิดระหว่าง 1 มกราคม 2552-15 พฤษภาคม 2552) จำนวน 1 ฉบับ

5)เอกสารอื่นๆ เช่นใบรับรองแพทย์กรณีมีโรคประจำตัว จำนวน 1 ฉบับ

6)รูปถ่ายหน้าตรงไม่สวมหมวก ขนาด 1 นิ้ว จำนวน 4 รูป

**6.ประกาศผลผู้มีสิทธิ์สอบ** วันที่ 25 มีนาคม 2558 เวลา 09.00 น.

**7.กำหนดสอบคัดเลือกนักเรียนเข้าเรียน** วันที่ 1 เมษายน 2558 เวลา 08.30 น.

**8.ประกาศผลสอบการแข่งขัน** วันที่ 9 เมษายน 2558 เวลา 09.30 น.

**9.กำหนดมอบตัวนักเรียน** วันที่ 17 เมษายน 2558 เวลา 09.00 น.

ประกาศ ณ วันที่ 14 เดือนมกราคม พ.ศ. 2558

ดร.บูรินทร์ภัฏ พรหมมาศ

(ดร.บูรินทร์ภัฏ พรหมมาศ)

ผู้อำนวยการโรงเรียนเทศบาลตำบลท่าแพ

**หมายเหตุ** สอบถามรายละเอียดเพิ่มเติมได้ที่โรงเรียนเทศบาลตำบลท่าแพ ทุกวันในเวลาราชการ โทร.(075) 765267-8 ต่อ 22